Shalom! Tervetuloa Jerusalem studioon.
Jerusalemin Temppelivuori, jonka nimi on arabiaksi Haram al-Sharif, -
on vuosisatojen ajan ollut arka asia, -
sillä se on valtavan tärkeä paikka monoteistisille uskonnoille.
Uskonnon mukaan pyhä alue on ihmisten ja Jumalan kohtaamispaikka.
Se on muuttunut väkivallan ja hajaannuksen pesäkkeeksi, -
mikä haittaa uskonnonvapautta.
Moni pitää väkivaltaisuuksien yltymistä uskonnollisen sodan alkusoittona.
Tästä keskustelemassa on professori Ofer Cassif Jerusalemin yliopistosta.
Hän on myös Israelin kommunistisen puolueen (Hadash) jäsen. Tervetuloa.
Tervetuloa myös tohtori Mordechai Kedar, -
Lähi-idän asiantuntija Bar Ilan -yliopistolta.
Tervetuloa myös TV7:n analyytikko Amir Oren.
Herra Oren, tilanne on monimutkainen.
Se on ollut monimutkainen jo vuosia ja pysynee monimutkaisena.
Millainen nykytilanne on?
Kuten sanoit, asia on monimutkainen. Kiista ei ole vain -
palestiinalaisten ja israelilaisten vaan juutalaisten ja muslimien välinen.
Keinotekoiset rajat erottavat eri kokonaisuuksia.
Jerusalem on jaettu läntiseen eli Israelin Jerusalemiin -
ja Itä-Jerusalemiin, joka kuului ennen Jordanialle.
Nyt siellä asuu 300 000 palestiinalaista.
Erilaiset elimet kilpailevat siitä ja lisäksi Jordania, -
jolla on oma osansa Temppelivuoren uskonnollisesta hallinnoinnista.
Ei pidä unohtaa sitäkään, että Länsiranta alkaa Jerusalemin vierestä.
Sitä, mitä Jerusalemissa tapahtuu, -
ei voida erottaa siitä, mitä tapahtuu muualla Länsirannalla.
Tässä juutalaisen kalenterin kuussa, Tišrissä, -
on ainakin kymmenen uskonnollista päivää, -
jolloin juutalaiset käyvät Temppelivuorella tai tahtovat rukoilla.
Tohtori Kedar on tässä asiantuntija.
Jotkin näistä juhlapäivistä osuvat muslimien juhlapäiviin.
Joka vuosi tähän aikaan on yhteenottoja.
Viime vuonna ne eivät olleet niin ilmeisiä, -
koska huomio oli kiinnittynyt Gazan kesäisen sodan jälkipuintiin.
Tänä vuonna kaikki katsovat Jerusalemia.
Tohtori Kedar, selventäisitkö tätä asiaa katsojille?
Miksi uskonnonvapaus on vaikeaa säilyttää Temppelivuorella -
Israelin ja Jordanian rauhan- sopimuksen 9. artiklan mukaisena?
Sen mukaan kumpikin osapuoli ylläpitää -
kaikkien uskontojen uskonnonvapautta.
Miksi tämä 90-luvun julistus ei toteudu nykyään?
Olen sama mieltä kuin herra Oren, kuten tavallista, -
mutta tämä pitää viedä hieman pitem- mälle, mitä hän ei rohkene tehdä.
Meneillään on jihad juutalaisuutta ja juutalaisia vastaan.
Jihad ilmenee monenlaisilla tavoilla.
Se voi olla kivien tai polttopullojen heittämistä.
Se voi olla ampumista tai jopa Israelin boikotointia.
Kaikki sellainen kertoo jihadin päätarkoituksesta -
juutalaisvaltiota, juutalaisia ja juutalaista Jerusalemia vastaan.
Islamin mukaan juutalaisten pitäisi elää -
islamin valvonnassa kansana, jolla ei ole oikeuksia.
Tätä sharia-lain vaatimusta juutalaiset eivät voi hyväksyä.
Juutalaiset perustivat valtion ja sanelevat muslimeille, -
mitä näiden pitää tehdä. Se on islamin sääntöjen vastaista.
Se haastaa islamin. Islam tuli maail- maan juutalaisuuden korvaajaksi.
Oman näkemyksensä mukaan islam on din al-haqq, totuuden uskonto -
ja juutalaisuus ja kristinusko ovat din al-batel, valheen uskontoja.
Sitä, mitä nykyään tapahtuu, on tapahtunut jo sadan vuoden ajan.
Juutalaiset palaavat elämään, maahan ja suvereniteettiinsa.
Se on uhka islamin olemassaololle, -
koska islamin tarkoitus on korvata juutalaisuus.
Jerusalem on koko asian huippukohta.
Jerusalemissa juutalaisuus herää eloon.
Siksi erityisesti Temppelivuori on piikki muslimien lihassa.
Juuri Temppelivuori kuvastaa tai aineellistaa -
juutalaisuuden heräämisen henkiin.
Sen takia jihadia tarvitaan.
Se, mitä tänään nähdään, on tuttua sadan vuoden ajalta.
Se nähtiin vuonna 1948, vuosina 1920―21 juutalaisten joukkomurhissa -
Hebronissa, Jerusalemissa ja muualla. Vuonna 1929 ja 1936―39.
Vuoden 1948 joukkomurhat, -
kun jordanialaiset surmasivat Gush Etsionista tulleet.
Ma'ale Akrabimin joukkomurha ja Ma'alotin koulun verilöyly.
Kaikki nämä joukkomurhat kertovat samasta asiasta: -
jihadista juutalaisia vastaan -
ja tähän maahan perustettua juutalaisvaltiota vastaan.
Kaikki muu täydentää sitä.
Ne, jotka irrottavat asian uskonnosta, eivät näe sitä.
Palataan päivän polttopisteeseen eli Temppelivuoreen.
Kuulimme kovia sanoja jihadista eli uskonnollisesta sodasta.
Professori Cassif, kun puhutaan Jerusalemista -
ja erityisesti Temppelivuoresta eli Haram al-Sharifista, -
onko tilannetta mitenkään mahdollista ratkaista?
Mikä ydinongelma itse asiassa on?
Tarkoitan uskonnollista puolta, jota Jordania ja muut muslimijohtajat -
eri maista määrittelevät, myös palestiinalaispresidentti Abbas.
Mikä ongelma on?
Ensinnäkin olen aivan eri mieltä kuin edelliset puhujat.
Tämä ei ole uskonnollinen konflikti. Siinä on uskonnollisia puolia, -
mutta sellaisenaan se ei ole uskonnollinen konflikti.
Tämä on kansallinen konflikti, konflikti itsemääräämisoikeudesta.
Konfliktin osatekijät ovat uskonnollisia ja toisaalta kansallisia eli maallisia -
kummankin osapuolen suhteen. Osatekijöiden tasapaino vaihtelee.
Joinakin päivinä uskonnolliset tekijät vahvistuvat.
Seuraavana päivänä ne heikkenevät.
Mutta pohjimmiltaan ja historiallisesti myös...
Tohtori Kedar mainitsi joitakin joukkomurhia, -
mutta unohti mainita ne, joita juutalaiset ovat tehneet -
arabeja ja palestiinalaisia vastaan.
Juutalaiset ovat tehneet myös muita rikoksia 1800-luvun lopun jälkeen.
Kyse ei ollut uskonnosta.
Minulla on tässä ilmoitus, -
joka julkaistiin 22.9.1967 israelilaisessa lehdessä hepreaksi, -
ja sen allekirjoittajat olivat enimmäkseen juutalaisia.
Jos sallitte, luen nopeasti, mitä ilmoituksessa sanotaan: -
"Oikeus puolustaa itseämme hävityk- seltä ei anna oikeutta sortaa toisia.
Miehitys johtaa vieraaseen valtaan, vieras valta vastarintaan, -
vastarinta sortoon, ja sorto terrorismiin ja vastaterrorismiin.
Terrorismin uhrit ovat yleensä viattomia.
Jos miehitetyistä alueista pidetään kiinni, -
meistä tulee murhaajien ja murhattavien kansa.
Jätetään miehitetyt alueet nyt."
Tämä julkaistiin kolme kuukautta vuoden 1967 miehityksen jälkeen.
Nykyisen konfliktin ydin ei ole uskonto.
Molemmilla puolilla on jihadisteja.
On olemassa myös juutalainen jihad, joka vahvistuu.
Dumalaisen Dawabshen perheen polttaneita ei pidätetty ennen kuin nyt.
Kukapa nyt tahtoisi löytää palestiinalaisten murhaajia.
Se kuuluu juutalaiseen jihadiin.
Professori Cassif, nykytilanteen levottomuuspesäke -
on nimenomaan Temppelivuori.
Siksi pitää koettaa ymmärtää, -
tai määrittää, mistä nämä väkivaltaisuudet syntyvät.
Herra Oren, selventäisittekö asiaa meille?
Vuonna 1967 Israel havaitsi olevansa pyhien paikkojen vartija, -
mitä se ei tahtonut olla edellisten 19 vuoden aikana.
Vuosina 1948―49 Israelilla oli valta vallata koko Jerusalem -
ilman salaista sopimusta Jordanian kuningas Abdullahin kanssa.
Ben-Gurion päätti olla tekemättä sitä, koska hän ymmärsi, -
että sen seurauksena Israel saisi -
koko arabi- ja muslimimaailman vihat niskoilleen.
Israel pysyi tyytyväisesti sivussa ja näki tyytyväisenä -
juutalaisuuden pyhät paikat, myös Länsimuurin, Jordanian hallinnassa.
Vuoden 1967 sodassa Jerusalem vallattiin, vapautettiin, miehitettiin -
― voimme jokainen valita mieleisemme sanan.
Jotkut muslimimonarkit, kuten Saudi-Arabian, Jordanian -
ja Marokon kuninkaat, ovat kiinnostuneet osallistumaan -
Jerusalemin muslimipyhättöjen hallinnointiin.
Israel auttaisi heitä siinä mieluusti.
Temppelivuorella on ollut sovittu asema vuosien ajan.
Niinkin kauan sitten kuin vuonna 1969 -
eräs ulkomaalainen kristitty yritti polttaa Haram al-Sharifin.
Hän oli mielenvikainen australialainen. Iskua ei pidetty Israelin tekemänä.
Mutta Israelille määrättiin pyhien paikkojen valvonta.
Vuonna 1984 juutalaiset terroristit juonivat -
räjäyttävänsä Temppelivuoren.
Se on aina ollut ruutitynnyri.
Israelin on järkevää antaa muiden valvoa Temppelivuorta, -
Jordanian tai jonkin muun muslimientiteetin.
Niin kauan kuin se on ollut Israelin vartioitavana, -
alueella on ollut säännölliset ajat, -
milloin muslimit tulevat rukoilemaan ja milloin juutalaiset tulevat.
Mitä kävisikään, jos Mekan Kaaba olisi muslimien lisäksi -
myös juutalaisille ja kristityille pyhä paikka.
Se tilanne kuitenkin on Jerusalemissa. Koraanin mukaan -
profeetta Muhammed lensi taivaaseen tästä paikasta. - Väärin.
Se on eksegetiikan tulkinta. Jerusalemia ei mainita Koraanissa.
Tarkoitan, että muslimit uskovat niin.
Sen kuin uskovat. He uskovat, että talosikin on heidän.
En yritä väitellä asiasta. Yritän sanoa, että juutalaiset olivat täällä ensin.
Juutalaisuus oli täällä ensin. - Se on epäolennaista.
Tietysti se on. Mutta seuraajille...
Yritäpä vakuuttaa heidät sen epäolennaisuudesta.
Uskonto ei ole rationaalista.
Asiasta ei tarvitse väitellä järkiperäisesti eikä historiallisesti.
Temppelivuori on yhteinen juutalaisuudelle, islamille -
ja kristinuskolle. Sitä täytyy käsitellä varoen.
Kun sitten joku israelilainen ääripoliitikko tulee Temppelivuorelle -
omista pikkumaisista poliittisista syistään -
ja edes näyttää muuttavan alueen sovittua tilaa...
Palataan tähän myöhemmin. Tohtori Kedar, mikä teidän kantanne on?
Se on surullista, kun professorit, kuten professori Cassif, tietävät paljon, -
mutta eivät ymmärrä mitään. Islamistien mukaan -
Jerusalemin miehitys ei ole sen enempää tai vähempää miehitystä -
kuin Tel Avivin, Jaffan tai Haifan vuoden 1948 valtaus.
Juutalaisilla ei ole oikeutta edes neliömillimetrin valtioon.
Tämä ei ole Syyria. Puhutte poliittisista näkökohdistanne.
Sillä ei ole mitään tekemistä todellisuuden tai historian kanssa.
Professori Cassif, saatte puhua pian.
Ette tiedä mitään islamista. Puhutte tietämättömyydestä käsin.
Islamistit kirjoittavat taloihin iskulausetta -
"Khaybar, Khaybar ya Yahud. Jaysh Muhammed saufa ya'ud."
He muistuttavat juutalaisia Khaibarin verilöylystä, jota Muhammed johti.
Tätä he tarkoittavat Israelissa ja kaikkialla, missä juutalaisia on.
Myös Englannissa ja Amerikassa. Juutalaiset tulisi alistaa islamin alle.
Ei tämä ole kansallinen ongelma. Palestiinalaista kansaa ei ollutkaan, -
ennen kuin sen keksivät jotkut selkärangattomat israelilaiset, -
jotka eivät kykene myöntämään totuutta.
Se, joka irrottaa itsensä uskonnosta, ei pidä uskonnollisia asioita tärkeinä.
Tämä on teidän ongelmanne, koska ette ymmärrä...
Ongelmani on natsistinen puhe akateemisuuteen verhottuna.
Uskonnot ohjaavat Lähi-idässä -
paljon enemmän kuin kommunismi, joka teki konkurssin koko maailmassa.
Kiitos, tohtori Kedar. Professori Cassif, mitä vastaatte asiaan?
Yritetään kuitenkin määritellä asian ydinkysymys.
Onko tämä todella uskonnollinen sota, kuten tohtori Kedar sanoo?
Onko asialla todella uskonnollista perustaa?
Puhumme nyt palestiinalaisten ja israelilaisten yhteenotoista -
eri paikoissa. Mikä tilanne on?
Ensinnäkin vastauksena sille, mitä tohtori Kedar sanoi.
Professori Kedar ei puhu akateemikkona tai historioitsijana.
Hän puhuu vain poliittisista näkökannoistaan.
Mitä te tiedätte poliittisista kannoistani? - Kaiken.
Olitte Israel Academia Monitor -järjes- tön puheenjohtaja. - Vuosia sitten.
Se on fasistinen järjestö, ja tuette sen näkemyksiä yhä.
Professori Cassif, hetkinen. - Hän puhuu politiikasta, -
ei akateemisesti eikä historiallisesti. - Voitteko todistaa, että olen väärässä.
Pieni hetki. Sovitaan pelisäännöt.
Pidetään keskustelu mahdollisimman sivistyneenä ja akateemisena.
Jos tahdotte vastata tohtori Kedarin kommentteihin, olkaa hyvä.
Kommentoin hänen sanojensa taustamotivaatiota.
Palaan konfliktin alkuun.
Konflikti ei alkanut mistään uskonnollisesta syystä.
Se on historiallisesti valhe, että syy olisi ollut uskonnollinen.
Konflikti alkoi siitä, kun sionistiliike tunkeutui Palestiinaan -
1900-luvun taitteessa.
Miksi Muhammed teurasti juutalaisia?
En tahtoisi puhua poliittisista näkökannoista.
Puhun nyt vain siitä, mistä konflikti todella alkoi.
Väite, että se alkoi jostakin uskonnol- lisesta yhteenotosta, on täyttä pötyä.
Professori Cassif, tahtoisin kysyä yhden kysymyksen -
ja saada siihen vastauksen.
Puhutaan Temppelivuoresta ja Jerusalemista.
Jerusalemin valloitus eri vuosisatoina -
ja viimeisin vuonna 1967, jolloin Israelin valtio valtasi Jerusalemin, -
perustui uskontoon.
Miksi se teidän mielestänne on tois- arvoista nykytilanteessa? Sanotte, -
että nykykonflikti on täysin poliittinen eikä millään lailla uskonnollinen.
En sanonut niin. Sanoin alussa, että siinä on uskonnollisia osatekijöitä.
Arabimaailman historiassa yleisesti...
Mitä ne osatekijät ovat? - Arabimaailmassa on aina ollut -
sisäinen konflikti kansallisen ja uskonnollisen ryhmän välillä.
Kuten sanoin, joskus uskonnollinen ryhmä on ollut voimakkaampi, -
joskus kansallinen ryhmä, kuten Egyptissä Nasserin vallan aikaan.
Hänhän oli täysin maallinen.
Syyrian Hafez al-Assad oli myös täysin maallinen. - Hän ei ollut muslimi.
Sillä ei ole merkitystä, koska puhumme poliittisista johtajista.
Konflikti saattaa muuttua uskonnolliseksi, -
koska jotkut fanaatikot molemmin puolin tahtovat siitä uskonnollisen.
Yksi virke enää. - Pohjimmiltaan kyse on itsemääräämisoikeudesta.
Jerusalem, Haram al-Sharif tai Temppelivuori, miksi sitä kutsuukaan,-
on molemmille kansoille ― ja muille ―
tärkeä niin uskonnollisesti kuin kansallisesti.
Kysymys kuului, mikä on konfliktin ydin. Se on itsemääräämisoikeus.
Ayman Odeh meni pari viikkoa sitten Haram al-Sharifiin. Hän ei ole muslimi.
Ei hän mennyt julistamaan... Hän on täysin maallinen.
Hän meni sinne Yhdistyneen arabilistan johtajana -
joidenkin jäsenten kanssa. Syy mennä sinne ei ollut uskonnollinen.
He menivät vastustamaan miehitystä -
ja tukemaan palestiinalaisten kansallista suvereniteettia.
Arabilista on Israelin poliittinen arabipuolueiden vaaliliitto. Herra Oren.
Jotkut katsojat saattavat olla hieman hämmentyneitä, -
sillä he lienevät tottuneen sunnien ja šiiojen kahnaukseen, -
mutta nyt näemme hyvin kiihkeää juutalaisten välistä kiistelyä.
Palataan YK:n päätöslauselmaan 181, eli niin kutsuttuun jakosuunnitelmaan.
Sen mukaan juutalais- ja arabivaltion, eli Israelin ja Palestiinan lisäksi, -
tarvitaan muiden hallinnoima kolmas entiteetti. Kyse on Jerusalemista.
Sen pitää olla yhteinen. Sitä ei voida jakaa eikä se voi olla yhden vallassa, -
koska muutoin syntyisi ikuinen sota, joka ei olisi vain -
kansallisten entiteettien välinen vaan myös uskonnollinen sota.
Sota jatkuisi ikuisesti tai Harmagedoniin asti.
Jotkut evankeliset ja messiaaniset tahtoisivat siitä sellaisen.
Pitäisi astua syrjään ja sallia kumman- kin kansan kansallisten viranomaisten,
eli israelilaisten osalta Israelin valtion -
ja palestiinalaisten osalta palestiinalaishallinnon, -
vaikka Gaza ei sen hallinnassa nyt olekaan, yrittää ratkaista konflikti.
Muutoin voimme istua tässä studiossa 40 tai sadan vuoden päästä -
ja väitellä yhä samasta asiasta.
Tohtori Kedar, viime viikkoina uutisissa on ollut esillä se ongelma, -
kun muut kuin muslimit rukoilevat -
Temppelivuorella tai Haram al-Sharifilla. Mikä tämä ongelma on?
Muslimit ajattelevat, että jos juutalai- set rukoilevat Temppelivuorella, -
juutalaisuus herää jälleen henkiin, vaikka islam tuli korvaamaan -
juutalaisuuden ja kristinuskon. Siksi he eivät voi käsittää sitä.
Onko kyse enemmän siitä, että juutalaisuus herää henkiin, -
vai itsemääräämisoikeudesta?
Uskonnollista puolta yritetään peitellä.
Vuoden 1948 itsenäisyyssodassa sotilaamme kuulivat huudon -
"Itbah al-Yahud" eli "teurastakaa juutalaiset".
Ei israelilaiset tai sionistit vaan juutalaiset, -
koska juutalaisuus on se ongelma.
Muslimit eivät voi sietää sitä, että juutalaiset palaavat maahan.
He saattaisivat rakentaa jälleen temppelin, -
ja niin juutalaisuus heräisi henkiin. Mitä se merkitsisi islamille?
Islamin tarkoitus on korvata ja mitätöidä juutalaisuus.
Se on ydinongelma, jonka päälle on myöhemmin kasautunut -
kaikenlaisia juridisia, alueellisia ja kansallisia ongelmia.
Miksi juutalaisia teurastettiin 600-luvulla? Israelinko takia?
Ei Israelia ollut. Muhammed teurasti 800 juutalaista yhdessä päivässä.
Miksi heitä teurastettiin Marokossa 1100-luvulla?
Israelinko takia? Herätkää!
Israelin valtio päätti, että juutalaisuus on myös kansallisuus.
Passissanne lukee kansalaisuutena... - Eivät he piittaa pätkän vertaa siitä.
Kaikki kumpuaa heidän ajattelutavastaan.
Siksi he eivät käsitä... - Hetkinen, palataan kysymykseen.
Miksi Egypti ei tunnustanut Israelia juutalaisvaltioksi rauhaa solmittaessa?
Mubarak sanoi, ettei sitä tapahdu tuhanteen vuoteen.
He tunnustavat Israelin mainitsematta juutalaisuutta.
Juutalaisuus on heidän ongelmansa, koska heistä juutalaisuus on mitätöity.
Siksi juutalaisilla ei ole sijaa täällä. - Aikamme alkaa loppua.
Professori Cassif, tahtoisin teidän vastauksenne kysymykseeni siitä, -
että muut kuin muslimit rukoilevat Temppelivuorella.
Asia on noussut esiin myös muun muassa Jordanian kuninkaan -
ja USA:n ulkoministeri Kerryn tapaamisissa.
Jordania on jopa varoittanut, että rauhansopimus päättyy -
tai että suhteet Israeliin katkaistaan, jos Temppelivuoren konflikti jatkuu.
Miksi muiden kuin muslimien rukoilu Temppelivuorella -
on niin suuri ongelma?
Vastaan kyllä kysymykseen, mutta uskon, -
että kysymys sivuuttaa ydinongelman.
Kaikki, mitä professori Kedar sanoi... - Olette jo kertonut kantanne asiasta.
Konfliktissa on kyse suvereniteetista, palestiinalaisvaltiosta -
ja miehityksen päättämisestä.
Temppelivuori tai Haram al-Sharif on symboli.
Siitä tuli kansallinen symboli.
Se ei ole uskonnollinen tai ei ainakaan pelkästään uskonnollinen symboli.
Se ei ole edes pääasiallisesti uskonnollinen symboli.
Siitä voi tulla enemmän uskonnollinen kuin kansallinen symboli, -
jos kummankin puolen fanaatikot, joista yksi istuu täällä, voittaisivat.
Mutta vastustus ei ole syntynyt siitä, -
että juutalaiset uskonnolliset yksilöt rukoilevat alueella.
Konflikti ja vastustus siitä, että juutalaiset edes tulevat alueelle, -
johtuu siitä, että alue on miehityksen symboli.
Se mitä professori Kedar sanoi 600-luvusta...
Meillä ei itse asiassa ole enää juurikaan aikaa. Herra Oren.
Monet israelilaiset ― eivät ehkä useimmat ― ovat täysin maallisia -
eikä heitä kiinnosta lainkaan se, mitä Temppelivuorella tapahtuu.
Totta kai kaikkien uskontojen oikeutta rukoilla pitäisi kunnioittaa.
On löydettävä käytännön keinoja -
jakaa pyhät paikat kilpailevien uskontojen kesken.
Tohtori Kedar, viimeinen kommenttinne.
Israelissa on niitä, jotka eivät anna faktojen häiritä teorioitaan.
Yksi heistä on professori Cassif. - Professori Cassif, viimeiset sananne.
Minulla ei ole lisättävää. Ilman itsenäistä palestiinalaisvaltiota -
ja ilman palestiinalaisalueiden miehityksen päättämistä kokonaan -
konflikti jatkuu.
Aikamme päättyi. Kiitos, herra Oren, että tulitte tänne.
Tohtori Kedar, tämä oli ilo. Kiitos, professori Cassif.
Tämä aihe ei katoa minnekään, sillä se ei tunnu olevan ratkaistavissa pian.
Kiitos katsojille. Nähdään ensi kerralla!
Suomennos: Maija Tuukkanen
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.